Polarbērpasa

Polarbērpasas pētniecības bāze () ir Kanādas sezonāla pētniecības stacija Arktikā. Izvietojusies Batērsta salā Kanādas Arktiskajā arhipelāgā. Stacija piederēja Sulukvautas apgabala koppārvaldības komitejai, kas administrē Nanuititilingas Nacionālo dabas rezervātu, kura teritorijā stacija izvietojusies.Sulukvaut Area Co-Management Committee

 Vēsture 
Pētniecības bāzi kā Augstās Arktikas pētniecības staciju (High Arctic Research Station) 1968. gadā ierīkoja Kanādas Nacionālais dabaszinātņu muzejs.Britannica.com Polar Bear Pass National Wildlife Area Izvietota apvidū, ko dēvē par «Leduslāču pāreju» (Polar Bear Pass) — zems purvains apvidus salas vidusdaļā, kuru savā migrācijā izmanto leduslāči. Stacijas galvenās pētījumu jomas bija bioloģija, zooloģija, botānika un ornitoloģija.POLAR BEAR PASS NATIONAL WILDLIFE AREA MANAGEMENT PLAN Pētījumu rezultātā 1982. gadā Polarbērpasas apvidus tika deklarēts par starptautiski nozīmīgu mitraini Rāmsaras konvencijas ietvaros, bet 1986. gadā nodibināts nacionālais dabas rezervāts. 1980. gadu beigās stacijas intensīva izmantošana tika pārtraukta, bet vēlāk tā renovēta un mūsdienās tiek izmantota kā dabas rezervāta pētījumu atbalsta bāze.

 Atsauces 

 Ārējās saites 

Kategorija:Nunavuta
Kategorija:Arktiskās polārstacijas
Kategorija:Vasaras polārstacijas
Kategorija:Kanādas polārstacijas